હા, ફિલ્મ પત્યા પછી કદાચ એમ લાગે કે પ્રતિકને અન્ય અદાકારોની સરખામણીએ મોટેભાગે અન્ડર પ્લે કરાવાનું આવ્યું છે આથી તે અન્ય કલાકારોની સરખામણીએ સ્ક્રિન પર છવાઈ જતો નથી, પરંતુ કદાચ એનું અન્ડર પ્લે કરવું જ એના પાત્રને વધુ નિખાર આપે છે. ફિલ્મનો એક ખાસ સીન જ્યાં તેણે પોતાની ખુશાલી વ્યક્ત કરવાની છે પરંતુ તે પોતાના સ્વભાવની વિરુદ્ધ જઈને તેને વ્યક્ત નથી કરી શકતો, એ સીનમાં પ્રતિકની અદાકારીનું સ્તર કેટલું ઉંચું છે તેનો આપણને ખ્યાલ આવે છે. આ સીન અંગે વધુ નહીં કહી શકાય કારણકે તમારે હજી ‘લવ ની ભવાઈ’જોવાની બાકી છે એની અમને ખબર છે!